**Sgriptiau 16-28 Robin Radio De Cymru**

**Uned 16**

**Robin: Helô, helô, pwy sy’n siarad?**

**Gwen: Helô Robin, Gwen sy ’ma o Glwb Cymraeg Abercastell.**

**Robin: Croeso i’r rhaglen, Gwen. Sut gallwn ni helpu’r Clwb heddiw?**

**Gwen: Wel, ’dyn ni’n trefnu bws i Lundain i weld Twm Terfel yn canu yn Neuadd Albert ar Ddydd Gŵyl Dewi.**

**Robin: Twm Terfel? Wel wel, bendigedig. Faint yw’r tocynnau?**

**Gwen: Tri deg punt yr un ac ugain i bensiynwyr.**

**Robin: A faint yw’r bws?**

**Gwen: Dim ond naw punt – bargen go iawn.**

**Robin: Pam mae’r bws mor rhad, Gwen?**

**Gwen: Wel, mae Côr Meibion Abercastell yn canu yn y cyngerdd hefyd a ’dyn ni’n gallu rhannu’r bws gyda nhw.**

**Robin: O, un funud, mae Anti Mair yma ac mae hi eisiau siarad.**

**Anti Mair: Helô Gwen – sut wyt ti?**

**Gwen: Iawn diolch, Anti Mair. Dych chi eisiau dod ar y trip?**

**Anti Mair: Wel, dw i wedi gweld Twm Terfel o’r blaen – ond mae Côr Abercastell yn wych! Dw i eisiau clywed y Côr eto! Pryd dych chi’n gadael?**

**Gwen : Am chwech yn y bore. Mae’r côr yn ymarfer yn y prynhawn. Ond mae amser i bawb arall gael cinio da a siopa.**

**Anti Mair: Dw i eisiau dod ar y trip Gwen, bargen go iawn! Dw i wedi ymddeol wrth gwrs… Dw i’n ysgrifennu’r siec, nawr! Hwyl Gwen**

**Gwen: Hwyl Anti Mair! A hwyl Robin! Diolch am eich help.**

**Robin: Hwyl….**

**Uned 17**

Robin Helô, helô, pwy sy’n siarad?

Ffion: Helô Robin, Ffion Phillips sy ’ma.

Robin: Bore da Ffion, diolch am ffonio. Sut gallwn ni eich helpu chi?

Ffion: Wel, Robin, ga i hysbysebu Ffair Pentre Abercastell?

Robin: Wrth gwrs Ffion, Bendigedig! Dw i wrth fy modd gyda’r Ffair. Ro’n i wrth fy modd yn mynd i’r ffair gyda ffrindiau pan o’n i’n blentyn. Pryd bydd y Ffair?

Ffion: Mewn chwech wythnos, dydd Sadwrn cyntaf y mis fel arfer.

Robin: Bendigedig. Fydd y ffair ar y cae rygbi fel arfer?

Ffion: Bydd, dyna chi. Bydd y drysau’n agor am ddeg o’r gloch, wedyn bydd yr actor enwog Rhys ap Rhys yn agor y ffair .

Robin: Rhys ap Rhys, ie? Llynedd, fi oedd yn agor y ffair…! A dweud y gwir, fi sy’n agor y ffair bob blwyddyn fel arfer.

Ffion: Wel, ie, ’dyn ni’n lwcus iawn eleni i gael person enwog i agor y ffair.

Robin: Wel…beth bynnag, beth fydd pris y tocyn?

Ffion: Bydd mynediad am ddim i blant ysgol, tair punt i oedolion a dwy bunt i bensiynwyr.

Robin: Beth fydd yn digwydd yn y ffair?

Ffion: Bydd stondinau gyda bwyd a diodydd lleol, bydd cystadleuaeth babis pert, dawnsio disgo, a gwisgo fel person enwog. Bydd candifflos a hufen iâ ar werth, bydd band y dre yn chwarae, a bydd y ffair yna wrth gwrs i’r plant.

Robin: Swnllyd iawn fel arfer felly! Wel, gobeithio bydd hi’n sych.

Ffion: Bydd yr haul yn gwenu – gobeithio!

Robin: Ie, roedd hi’n ofnadwy llynedd on’d oedd hi?

Ffion: Oedd, roedd hi’n wlyb.

Robin: Wel gobeithio fydd dim llifogydd eto eleni!

Ffion: Ie wir, croesi bysedd! Dych chi’n dod i’r ffair, Robin?

( saib)

Robin: Nac ydw, dw i’n brysur eleni … Wel, hwyl Ffion.

Ffion: Hwyl Robin.

**Uned 18**

Robin : Helô, pwy sy’n siarad?

Mari: Helô Robin – Mari dw i.

Robin: Beth wyt ti’n wneud heddiw?

Mari: Wel a dweud y gwir dw i eisiau syniad. Dw i eisiau trefnu mis mêl yn ystod yr haf.

Robin: Braf iawn. Pryd dych chi’n priodi?

Mari: ’Dyn ni wedi priodi ers tri mis ond ’dyn ni’n brysur iawn gyda’r gwaith. Ond a dweud y gwir, dyw’r gŵr ddim eisiau gwyliau o gwbl – ffermwr yw e a fydd e ddim yn hapus yn gadael y fferm a’r anifeiliaid.

Robin: Beth yw’ch gwaith chi?

Mari: Menyw gamera gyda S4C dw i.

Robin: Lwcus iawn! Wel, byddwch chi’n gallu mynd am benwythnos i rywle, dw i’n siŵr. Beth am fis Mehefin?

Mari: Amhosib, bydda i’n gweithio yn Eisteddfod yr Urdd .

Robin: Beth am fis Gorffennaf ’te?

Mari: Bydda i yn Eisteddfod Llangollen ac wedyn yn y Tour de France.

Robin: Beth am fis Awst?

Mari: Dim gobaith. Bydda i yn yr Eisteddfod Genedlaethol ac wedyn yn ffilmio criced.

Robin: Dw i wedi cael syniad! Fyddwch chi’n gweithio yn y Sioe Ffermio fawr?

Mari: Yn Llanelwedd? Bydda, wrth gwrs. Anghofiais i.

Robin: Wel, beth am aros mewn gwesty gyda’r gŵr yn y Sioe fawr ’te?

Mari: Syniad da. Bydd e’n hapus i ddod i’r sioe fawr am un noson…Oes gwesty rhad yn Llanelwedd?

Robin: Rhad?

Mari: Ie, dyw e ddim yn hoffi gwario arian chwaith!

Robin: Wel, oes carafán gyda chi?...... Hwyl nawr, Mari

Mari: Hwyl Robin

**Uned 19**

Robin: Helô, helô, pwy sy’n siarad?

Rhian: Helô Robin, Rhian Tomos sy ’ma.

Robin: Helô Rhian, diolch am ffonio. Sut galla i helpu heddiw?

Rhian: Wel, dw i eisiau dweud pen-blwydd hapus wrth fy mhartner i, Bethan. Bydd hi’n chwe deg oed dydd Sul.

Robin: Chwe deg – pen-blwydd arbennig ’te. Dych chi’n gwneud rhywbeth arbennig i ddathlu?

Rhian: ’Dyn ni am fynd i Abertawe am y penwythnos.

Robin: Bendigedig! Dych chi eisiau mynd i weld y rygbi?

Rhian: Dw i wrth fy modd gyda chwaraeon, ond does dim diddordeb gyda fi mewn rygbi. Mae’n well gyda fi bêl-droed. Ond dyw Abertawe ddim yn chwarae gartre y penwythnos yma, a dyw Bethan ddim yn hoffi pêl-droed, beth bynnag.

Robin: Beth arall fyddwch chi’n wneud yn Abertawe?

Rhian: ’Dyn ni’n hoff iawn o fynd i’r Mwmbwls i gerdded ar y traeth. Ac mae fy hoff siop hufen iâ yna hefyd!

Robin: Dych chi’n lico siopa yn Abertawe?

Rhian: Dw i ddim eisiau mynd i siopa ond dw i angen prynu anrheg pen-blwydd i Bethan.

Robin: Beth dych chi’n mynd i brynu?

Rhian: Mae hi’n ymddeol yn yr haf felly esgidiau cerdded, dw i’n meddwl. Bydd digon o amser gyda Bethan i gerdded ar ôl ymddeol, ar y traeth gobeithio.

Robin: Lwcus iawn! Wel,mwynhewch y penwythnos! O - anghofiais i ddweud Pen-blwydd hapus i Bethan! Diolch am ffonio, Rhian. Hwyl!

**Uned 20**

Robin: Helô, helô, pwy sy’n siarad?

Tomos: Tomos Thomas sy ’ma, sut wyt ti Robin?

Robin: Ydw i’n eich nabod chi?

Tomos: Wel wyt, wrth gwrs. Twm bach dw i, ro’n i yn ysgol Abercastell gyda ti ers lawer dydd.

Robin: Wel wel, sut wyt ti ers talwm? Croeso Twm, ro’n i’n meddwl fod ti’n byw yn Llundain.

Tomos: Dw i newydd symud yn ôl i Abercastell.

Robin: Da iawn wir. Felly ble mae dy dŷ di?

Tomos: Mae fy nhŷ i drws nesa i Ysgol Abercastell.

Robin: O diar, mae plant yr ysgol yn swnllyd iawn. Oes teulu gyda ti, Twm?

Tomos: Oes, mae dau o blant gyda fi.

Robin: Faint yw oed dy blant di?

Tomos: Mae fy mab Merfyn yn ddeuddeg oed, ac mae fy merch Mari yn un deg pump.

Robin: Ble byddan nhw’n mynd i’r ysgol?

Tomos: I ysgol Abercastell wrth gwrs.

Robin: Wyt ti’n siŵr, Twm? Mae plant ysgol Abercastell yn ofnadwy!

Tomos: Ydyn nhw wir?

Robin: Beth bynnag, beth yw dy waith newydd di Twm?

Tomos: Fi yw Pennaeth newydd Ysgol Abercastell.

( saib)

Robin: Dw i’n gweld. Wel diolch i chi am ffonio, Mr Thomas. Pob lwc gyda’ch swydd newydd.

**Uned 21**

Robin: Helô, helô. Pwy sy’n siarad?

Carys: Carys Huws dw i.

Robin: Wel Carys, dwedwch pam dych chi’n ffonio.

Carys: Wel, Robin, clywais i eich eitem chi yr wythnos diwetha.

Robin: Pa eitem?

Carys: Ro’ch chi’n sôn am ben-blwydd arbennig Radio Rocio ym mis Awst.

Robin: Ie wir, bydd Radio Rocio yn bum deg oed. Mae Anti Mair wedi bod gyda’r sianel ers y dechrau!

Carys: Wel Robin, mae anrheg gyda fi i Anti Mair –ac i Radio Rocio!

Robin: Anrheg?

Carys: Ie. Wel, roedd fy nhad yn gweithio i Radio Rocio ers lawer dydd. Dw i wedi ffeindio bocs mawr yn yr atig yn llawn hen recordiau, a lluniau o’r papurau newydd.

Robin: Wel wir, oes lluniau gyda chi o Anti Mair?

Carys: Oes wrth gwrs, lluniau da iawn o Anti Mair.

Robin: W, diddorol!

Carys: Mae hi’n gwisgo sgert facsi borffor, a sgert fini binc mewn llun arall!

Robin: Wel wir, dewch â nhw yma os gwelwch yn dda. Bydd Anti Mair wrth ei bodd!

Carys: Dim problem. Ble mae’r stiwdio?

Robin: Yng nghanol Abercastell. Trowch i’r chwith wrth yr orsaf drenau. ’Dyn ni gyferbyn â’r llyfrgell. Parciwch tu fa’s a gofynnwch am Anti Mair neu fi.

Carys: Bendigedig. Bydda i yn y stiwdio bore yfory.

Robin: Diolch yn fawr iawn i chi! Dw i’n edrych mlaen at chwarae rhai o’r hen recordiau ar Radio Rocio!

**Uned 22**

Yn y swyddfa.

Llinos: Robin, ble mae Anti Mair?

Robin: Dyw hi ddim yma eto. Dyw hi ddim yn dechrau tan saith o’r gloch heno. Pam?

Llinos: Mae Mr Richards, rheolwr Radio Rocio, yn dod i mewn y prynhawn 'ma. Mae e eisiau trefnu cyfarfod pwysig.

Robin: Cyfarfod am beth? Ydy e eisiau newid rhywbeth?

Llinos: Mae e eisiau siarad â ni – heb Anti Mair!

Robin: O diar. Pam?

Llinos: Dw i ddim yn gwybod. Ydy e eisiau i Anti Mair ymddeol ?

Robin: Wel, bydd hi’n wyth deg pump oed y mis nesa...

Llinos: Ond mae hi wrth ei bodd yn gweithio yma.

Robin: Bydd hi’n drist iawn...

Llinos: O, dyma fe nawr.

Mr Richards: Helô Robin, helô Llinos. Ydy Anti Mair yma?

Llinos: Dyw hi ddim yma eto, Mr Richards, dyw hi ddim yn gweithio tan heno.

Mr Richards: Da iawn, dw i eisiau trafod rhywbeth gyda chi.

Robin: O, Mr Richards, mae hi’n dda iawn ar fy rhaglen i. Mae’r bobl sy’n gwrando yn lico ffonio i siarad â hi.

Llinos: Dyw hi byth yn hwyr i’r gwaith ac mae hi’n llawer o hwyl.

Mr Richards: Dw i’n gwybod. Dw i eisiau trafod trefnu parti pen-blwydd i Anti Mair. Mae hi’n wyth deg pump oed mis nesa, on’d yw hi? Dw i eisiau cael rhaglen radio arbennig i ddathlu hefyd...

Robin: Bendigedig!

Mr Richards: Byddwn ni’n galw’r rhaglen yn “Yma o hyd...”

**Uned 23**

Robin: Prynhawn da, Anti Mair, dych chi i fod yma ers deg y bore ‘ma.

Anti Mair: Mae’n ddrwg gyda fi mod i’n hwyr, Robin. Roedd rhaid i fi fynd i’r ysbyty.

Robin: I’r ysbyty? O diar! Dych chi’n iawn?

Anti Mair: Rhoiais i lifft i Llinos.

Robin: Ydy hi’n iawn?

Anti Mair: Ydy siŵr, mae ei chwaer hi wedi cael babi ac roedd hi eisiau mynd â dillad newydd i’r babi.

Robin: Ydy hi’n dod i’r gwaith wedyn?

Anti Mair: Ydy, wrth gwrs. Rhaid i Llinos weithio ar y rhaglen heno.

Robin: Beth sy’n bod ar gar Llinos ’te?

Anti Mair: Dw i ddim yn gwybod. Roedd rhaid iddi hi fynd â’r car i’r garej dros y penwythnos.

Robin: Dych chi’n mynd i roi lifft adre i Llinos hefyd?

Anti Mair: Does dim rhaid i fi. Mae bws 32 yn pasio’r ysbyty a’r orsaf radio!

Robin: Ond pwy sy’n mynd i wneud paned i ni heddiw?

Anti Mair: Rhaid i ti wneud paned am unwaith, Robin!

**Uned 24**

Robin: Helô, helô, pwy sy’n siarad?

Gwen: Gwen Jones dw i.

Robin: Sut dych chi heno, Gwen?

Gwen: Wedi blino a dweud y gwir. Gorffennais i’r gwaith yn hwyr, ar ôl i fi gyrraedd y maes parcio roedd olwyn fflat gyda fi, wedyn ar ôl i fi ffonio’r garej roedd rhaid i fi aros am hanner awr.

Robin: O diar.

Gwen: Wedyn ar ôl i’r mecanic gyrraedd, newidiodd e’r olwyn. Ar ôl iddo fe orffen, gyrrais i adre. Ond ar ôl i fi gyrraedd adre, ro’n i wedi gadael allwedd y tŷ yn y swyddfa.

Robin: Wel wel, dyna drueni.

Gwen: Ie wir. Roedd rhaid i fi aros yn y car tan i’r gŵr gyrraedd adre ar y bws. Ar ôl iddo fe gyrraedd adre, ro’n ni eisiau bwyd yn ofnadwy.

Robin: Beth wnaethoch chi wedyn?

Gwen: Roedd hi’n bwrw glaw felly gyrron ni i’r siop sglodion. Ar ôl i ni gyrraedd y siop sglodion, do’n nhw ddim yn cymryd cardiau a doedd dim arian gyda ni felly roedd rhaid i’r gŵr gerdded i’r banc i nôl arian.

Robin: O diar, gaethoch chi sglodion yn y diwedd?

Gwen: Do, ond pan aethon ni ni’n ôl at y car doedd dim petrol ar ôl gyda ni. Felly ar ôl i‘r gŵr gerdded i’r garej i nôl petrol, doedd e ddim yn hapus iawn.

Robin: Ond dych chi gartre nawr?

Gwen: Ydyn, diolch byth.

Robin: Felly pam dych chi’n ffonio, Gwen?

Gwen: Dw i eisiau dweud pen-blwydd priodas hapus i’r gŵr – ar ôl i fi weld y blodau yn y gegin, cofiais i! Dych chi’n gallu chwarae record ramantus?

Robin: Wrth gwrs...Wel pen-blwydd priodas hapus Gwen a mwynhewch y noson!

**Uned 25**

Robin: Helô helô, pwy sy’n siarad?

Ffion : Helô Robin, Ffion dw i.

Robin: Croeso i’r rhaglen Ffion. Sut mae pethau?

Ffion: Wel dw i eisiau gwahodd pawb sy’n gweithio ar y rhaglen i noson arbennig. Mae ein tŷ bwyta newydd ni’n agor nos yfory.

Robin: Tŷ bwyta newydd? Bendigedig! Ble mae e?

Ffion: Dros y bont, yn agos at yr afon, gyda gardd fawr.

Robin: Da iawn. Mae hi’n braf yn yr haf wrth yr afon. Beth yw enw’r tŷ bwyta?

Ffion: Caffi’r Cymro.

Huw: Grêt. Felly Cymro yw’r cogydd?

Ffion:A dweud y gwir, Sais o Lerpwl yw e ond fy ngŵr i yw e, ac mae e wedi dysgu Cymraeg. Mae’r fwydlen i gyd yn Gymraeg a Saesneg.

Robin: Gwych. Beth yw’r bwyd?

Ffion: Bwyd lleol. Llawer o gig – cyw iâr, cig eidion, cig moch, cig oen…

Robin: O diar. Dw i ddim yn bwyta cig o gwbl.

Ffion: Wyt ti’n llysieuwr?

Robin: Wel, dw i’n bwyta pysgod.

Ffion: Dim problem felly, mae digon o bysgod lleol gyda ni o siop bysgod Abercastell.

Robin: Da iawn. Mae Anti Mair yn hoffi cig oen yn fawr, a dw i wrth fy modd gyda physgod. Ond mae Llinos yn gweithio gyda ni hefyd, ac mae hi’n hoffi bwyta ma’s yn fawr. Ond mae hi’n llysieuwraig go iawn!

Ffion: Wel, mae un peth gyda ni i Llinos– cawl arbennig heb gig o gwbl!

Robin: Da iawn, mae hi’n gallu dod, felly.

Ffion: Gwela i chi nos Sadwrn te!

Robin: Diolch yn fawr Ffion! Pob hwyl tan nos Sadwrn!

**Uned 26**

Yn y swyddfa

Anti Mair: Wyt ti wedi clywed am Siôn a Siân Smith?

Robin: Yr hen frawd a chwaer sy’n byw yn fferm y Fron?

Anti Mair: Ie, dyna ti.

Robin: Nac ydw, beth sy’ wedi digwydd?

Anti Mair: Wel, mae eu modryb nhw wedi marw yn Awstralia ac wedi gadael miliwn o bunnau yr un i Siôn a Siân.

Robin: Wel wel! Beth maen nhw’n mynd i wneud gyda’r arian?

Anti Mair: Maen nhw wedi gwerthu’r fferm. Mae Siân yn prynu tŷ newydd.

Robin: Ble mae’r tŷ?

Anti Mair: Bydd hi’n prynu’r tŷ mawr gwyn ar y bryn. Mae chwech stafell wely, tair stafell ymolchi, cwrt tenis a phwll nofio yn ei thŷ hi!

Robin: Gwelais i gar Ferrari coch wrth y tŷ ddoe.

Anti Mair: Ie, dyna ei char newydd hi!

Robin: Beth am Siôn ’te? Ble bydd ei dŷ newydd e? A fydd e’n prynu car?

Anti Mair: Dyw e ddim yn mynd i brynu tŷ newydd – bydd e’n byw yn ei hen garafán.

Robin: Beth mae e’n wneud gyda ei arian e ’te?

Anti Mair: Mae e wedi prynu tîm pêl -droed Abercastell!

Robin: O diar…

**Uned 27**

**Robin: Helô, helô, pwy sy’n siarad?**

**Catrin: Helô Robin, Catrin sy ’ma.**

**Robin: Helô Catrin, beth yw dy hanes di?**

**Catrin: Wel, dw i newydd fod am benwythnos yng Nghaerdydd. Dyfala ble es i.**

**Robin: Est ti i‘r Senedd?**

**Catrin: Naddo wir, dw i ddim yn hoffi clywed pobol yn siarad a siarad a siarad.**

**Robin: Est ti i Amgueddfa Werin Cymru yn Sain Ffagan?  
Catrin: Naddo, doedd dim car gyda fi.**

**Robin: Est ti i’r Amgueddfa Genedlaethol ’te?**

**Catrin: Naddo, dw i ddim yn lico hen bethau.**

**Robin: Est ti i’r Stadiwm?  
Catrin: Naddo wir, mae’n gas gyda fi rygbi.**

**Robin: Wel, rhaid i fi gael cliw.**

**Catrin: Mae enw’r lle yn dechrau gyda C.**

**Robin: Canolfan y Mileniwm yw’r ateb?**

**Catrin: Na, do’ n i ddim eisiau mynd i’r Bae.**

**Robin: Dw i’n gwybod - Y Castell!**

**Catrin: Ie – ond pa gastell?**

**Robin: Castell Caerdydd wrth gwrs!**

**Catrin: Na...**

**Robin: Castell Coch ’te?**

**Catrin: Na...**

**Robin: Castell Caerffili?**

**Catrin: Dyw castell Caerffili ddim yng Nghaerdydd!**

**Robin: Dw i ddim yn deall.**

**Catrin: Tafarn y Castell...maen nhw’n gwneud cyrri a pheint blasus iawn yna!**

**Robin: Hm, hwyl Catrin, a diolch am ffonio.**

**Uned 28**

Yn y swyddfa.

Robin: Anti Mair, ga i air? Llinos, wyt ti’n gallu dod yma hefyd?

Llinos: Wrth gwrs, Robin.

Anti Mair: Ydy popeth yn iawn?

Robin: Wel ydy ond....Dw i ddim yn gwybod sut i ddweud hyn.

Anti Mair: Paid â bod yn swil Robin.

Robin: Reit....Mae newyddion gyda fi i chi. Dw i wedi cael gwaith newydd.

Anti Mair: Ond Robin, rwyt ti yn hapus yma gyda ni, on’d wyt ti?

Robin: Ydw...ond mae’r gwaith newydd ym Mhatagonia!

Anti Mair: Beth?

Robin: Ie, bydda i’n gweithio gyda Radio Cwm Hyfryd am ddau fis a hanner.

Anti Mair: O na! Beth dw i’n mynd i wneud?

Llinos: ’Dyn ni ddim yn gallu gwneud rhaglen Robin Radio heb Robin, Anti Mair.

Anti Mair: O na, dw i wrth fy modd yn dod i’r stiwdio bob dydd.

Robin: Dw i’n gwybod Anti Mair, a dych chi ddim ond ar y rhaglen dwywaith yr wythnos.

Llinos: Y broblem yw – mae Gary Gwyllt yn dod i wneud y rhaglen a dyw e ddim eisiau eitem “Problemau Anti Mair”.

Anti Mair: Mae hyn yn ofnadwy!

Robin: Bydda i’n ôl mewn dau fis a hanner, Anti Mair!

Anti Mair: Fydd y rhaglen yn ôl wedyn?

Llinos: Bydd siŵr, Anti Mair. Gyda chi hefyd, wrth gwrs!

Anti Mair: Ond – dau fis a hanner! Bydd hi’n ddiflas ofnadwy....

Llinos: Anti Mair, dyma gyfle i chi fynd ar wyliau!

Anti Mair...Dw i’n gwybod! Dw i eisiau mynd ar wyliau i Batagonia! Wyt ti eisiau help gyda dy raglen, Robin?

Robin: Ym...wel...

Llinos: Dych chi yn dod yn ôl, on’d dych chi?

Robin ac Anti Mair: Cawn ni weld...